Karies/ hull i tennene, tidligere kalt tannråte, er en tannsykdom som løser opp tannvev og bryter ned tennene. Karies kan utvikle seg på tyggeflater, langs tannkjøttskanten, mellom tannflater og på rotoverflaten til en ubeskyttet tannrot. Det kan bli hull i både melketenner og permanente tenner.
Om karies oppdages tidlig i forløpet kan tannlegen fjerne plakket og pensle med fluor, noe som stopper kariesangrepet. Om karies går dypere i dentinet blir det nødvendig med tannfylling eventuelt rotfylling.